Tervetuloa katselemaan Katselkaa Herran tekoja- ohjelmasarjaa.
Tässä sarjassa haluamme kertoa Jumalan ihmeellisistä teoista.
Niitä haluamme yhä uudestaan ja uudestaan nähdä.
Niistä saamme suurinta iloa.
Raamatussa sanotaan, että etsitään ja ostetaan totuutta.
Mutta sitä ei pitäisi missään nimessä myydä. Älä myy totuutta.
Eri valtioilla, eri kansoilla on erilaisia totuuksia -
näinä aikoina, kun on ollut sotia. Sotia on ollut aina eri puolilla.
Mutta huomaamme, että totuuksia näyttää olevan monia.
Toisella valtiolla on erilainen uutisointi kuin toisella.
Olen kuullut, että Wikipediasta Kiinalla on omanlaisensa -
ja Venäjällä omanlaisensa. Heillä on erilaista tietoa eri asioista.
He väittävät, että heidän kirjoittamansa on totta -
ja ettei meidän Wikipedia ole totta.
Samoin historia. Historiankirjoittajat ovat kirjoittaneet asioita ja -
aina historiankirjoittaja myös muokkaa historiaa.
Totuus voi siis välillä olla erilaista eri paikoissa.
Jumalan totuus on erilaista kuin vihollisen totuus.
Me huomaamme sen paratiisissa, kun käärme luikerteli paratiisiin.
Saatana oli siellä. Saatana julisti omaa totuuttaan ja sanoi: -
"Ette suinkaan kuole."
Se oli itse asiassa totta yhdessä mielessä.
Ihmiset, Aadam ja Eeva, jotka ottivat tuon puun hedelmän -
eivät kuolleet fyysisesti mutta kuolivat hengellisesti.
Vihollinen käytti totuutta valehdellaksensa -
ja saavuttaakseen omaa päämääräänsä, tuhotakseen.
Myös antikristuksen henki, joka ajassamme vaikuttaa, -
väittää olevansa pelastaja, mutta onkin tuhoaja.
Antikristuksia on tullut monta ja tulee.
Lopulta tulee sitten se todellinen antikristus, -
joka sitten lopullisesti huijaa.
Danielin kirjassa sanotaan, että se tulee huijaamaan myös juutalaisia.
Juutalaiset tulevat ottamaan vastaan väärän messiaan.
Olemme jutelleet monien juutalaisten ja muslimien kanssa -
ja valitettavasti monet ovat valmiit ottamaan antikristuksen vastaan.
He ajattelevat, että antikristus on messias.
Temppeli rakennetaan silloin ja uskonnot yhdistyvät.
He ajattelevat näin.
Mutta Danielin kirja varoittaa VT:ssa tästä antikristuksesta, -
joka tekee liiton pyhän kansan kanssa, mutta rikkoo sen myöhemmin.
Vasta sen jälkeen juutalaiset todella tulevat käsittämään, -
kuka oli oikea Messias. Antikristus väittää olevansa pelastaja.
Näyttää, että se tulee pelastamaan maailman ongelmista.
Ihminen voi paatua näkemästä ja uskomasta Jumalan tekoja.
Se on paatuminen, mihin vihollinen haluaa meidät johdattaa, -
ettemme uskoisi Jumalan tekoja.
Siksi haluamme puhua ohjelmissa Herran teoista.
Yksi totuus, jonka haluaisimme julistaa teille, on se, -
että Jeesus parantaa sairaita.
Vihollinen haluaisi näyttää meille toista tietä, -
että vastausta pitäisi etsiä muualta kuin Jumalalta.
Mutta Raamattu kertoo, että Jeesus parantaa sairaita.
Se on totuus, Jumalan lainalaisuus. Jumalan todellisuus.
Sairaita parantuu, kun Jeesus synnyttää meissä uskon.
Alamme uskoa totuuteen, joka on totta, -
vaikka vihollinen väittää, ettei se ole totta.
Tämä totuus tekee meidät vapaaksi ja saa aikaan elämää.
Vihollisen totuus saa aikaan kuolemaa. Se on eri totuus.
Tämä totuus on Luojamme totuus. Elämänantajan totuus.
Elämänruhtinaan, Jeesuksen Kristuksen totuus.
Sairaudet ovat synnin seurausta. Kaikkien ihmisten synnin seurausta.
Ei suoranaisesti niin, että koska olet sairas, sinä olet syntinen.
Kaikki olemme syntisiä. Siksi koko luomakunta kärsii -
ja huokaa synnytystuskissaan. Eräs veli kirjoitti meille viestin.
Hän otti liinan, jonka puolesta olimme yhdessä rukoilleet.
Rukousliina. Raamatussa sanotaan, -
siellä kosketettiin apostolien vaatteita, että sairaat paranivat.
Hän uskoi tähän. Rukoilimme ja hän otti liinan kotiin.
Hän oli sairaana ja muisti, että hänellä on yksi liina jäljellä ja -
laittoi yöllä sen tyynyn alle. Hän kirjoitti, että oli aamulla terve.
Hän uskoi siihen totuuteen, että Jeesus parantaa sairaan.
Jeesus sanoi: "Uskosi on tehnyt sinut terveeksi."
Usko saa sinut vapaaksi tässä maailmassa vaikuttavasta -
synnin ja kuoleman laista. Ihmeellinen usko ja totuus.
Olen huolissani siitä, että monet menevät lääkärille -
ja ajattelevat, että lääkäri on heidän toivonsa.
Joskus, kun sairaita parantuu kokouksessa, toiset arvostelevat, -
miksi he menevät kokoukseen, kun Jeesus voi parantaa missä vain.
Jeesus paransi sairaita siellä. Minäkin olisin mennyt sinne, -
missä kuulen, että Jeesus tekee tekoja.
Eikö siksi ihmiset mene lääkäriin, että siellä on kuulemma parantunut joku.
Mutta moni tulee lääkäristä pois ja toteaa, ettei parantunut.
Joku sanoo, ettei parantunut kokouksessa, kun puolestani rukoiltiin.
On turha rukoilla. Mutta kuka sanoo, että on turha käydä lääkärissä, -
vaikka suurin osa lääkärissä käyneistä ei kuitenkaan parannu.
On olemassa totuus, että Jeesus parantaa sairaita.
Kannattaa hakeutua rukouksessa Jeesuksen luokse sairaana.
Pyytää terveyttä ja uskoa siihen.
Eräs nainen tuli Jeesuksen luokse ja kosketti Jeesuksen viitan tupsua.
"Silloin Jeesus kääntyi, näki hänet ja sanoi: -
"Tyttäreni, ole turvallisella mielellä; sinun uskosi on tehnyt sinut terveeksi".
Ja sillä hetkellä nainen tuli terveeksi."
Jeesus sanoi: "sinun uskosi". Tässä on jotain ihmeellistä.
Jeesus ei sanonut, että minä teen sinut terveeksi, -
vaan sinun uskosi teki sinut terveeksi.
Tässä on kysymys siitä, että sinä voit alkaa julistaa itsellesi -
uskoa, joka on totuus. Uskoa totuuteen, Jeesukseen.
Lasaruksen haudalla Jeesus itki, kun Lasarus oli kuollut.
Jeesus koki meidän murheemme. Hän koki meidän surumme.
Kun hänelle sanottiin, enkö minä sanonut sinulle, jos uskoisit.
Jeesus siis sanoi näille ihmisille: "Enkö minä sanonut sinulle, -
että jos uskoisit, niin sinä näkisit Jumalan kirkkauden?"
Samalla, kun Jeesus koki surulliset tunteet, mitä uskovat ihmiset kokivat, -
samalla Jeesus sanoi heille: "Enkö minä sanonut sinulle, -
että jos sinä uskoisit, niin sinä näkisit Jumalan kirkkauden?"
Pyydän Jeesukselta sinulle tätä uskoa.
Meille kaikille, että saisimme nähdä Jumalan kirkkauden. Aamen.
Haluaisin jatkaa samasta aiheesta kertomalla unen, -
jonka näin ihan hiljattain. Unessa olimme rannalla laivassa.
Siellä oli tuttuja ja tuntemattomia ihmisiä.
Yhtäkkiä lensi tosi matalalla lentokone meidän yli.
Ajattelin, ettei ole hyvä asia.
Se kääntyi takaisin ja tuli niin matalalla, että päätin juosta pakoon.
Pojan kanssa käsikkäin lähdimme juoksemaan metsää kohti.
Käännyin katsomaan, mitä kone tekee.
Se tiputti jonkun määrän lentolehtisiä laivan päälle.
Yksi lentolehtisistä, lennokki tai linnun mallinen -
lensi suoraan luokseni. Aukaisin sen ja katsoin.
Siinä luki aasian kielellä ja suomeksi siinä alla, -
että olemme saaneet tarpeeksi levittämistänne puheista.
Tai valheista. Nyt saa riittää. Lentokone meni menojaan.
Ajattelin, että mitä ihmettä tapahtui.
Lähdimme pakenemaan.
Kävimme vielä sisällä hakemassa joitain tavaroita, -
että pärjättäisiin metsässä tai jossain pakopaikassa.
Talon sisällä, jossa muka asuimme, -
vartijoita oli asettunut asuntojen oville.
Ne olivat itämaisiin uskonnollisiin vaatteisiin pukeutuneita.
He estivät, ettei kukaan pääse sinne asunnoille enää.
Me pääsimme kuitenkin, kun asuntomme oli alhana oven vieressä.
Menimme hakemaan jotain tavaroista.
Tiesin, etten loppuja tavaroita enää näe.
Kuulin, kun vartijat sanoivat muille ihmisille, että täällä on väriympyrä, -
josta voitte valita oman värin. Sitten pääsette asuntoihin.
Sitten pääsette helpommalla. Mikä väri tuntuu omalta, otat sen.
Sitten sinut luokitellaan sen mukaisesti.
Se on helpompi tie. Kuulin jonkun sanovan, että humpuukia.
Mutta minusta tuntui, että monikin valitsee sen ratkaisun.
Eli laveamman tien.
Näiden ajatusten siivittämänä lähdimme pakenemaan.
Paljon oli ajatuksia. Paljon oli unessa muutakin.
Koin, että Jumala puhui monesta tärkeästä asiasta sen kautta.
Ajattelin jakaa teille sen, että tämä väriskaala lokerointi -
ei ole Jumalan ilmoittama asia. Ei ole Jumalan suunnitelma meille.
Sen on ikään kuin lavea tie, josta Raamattu varoittaa.
Se johtaa meitä syntiin ja sen kautta iankaikkiseen tuhoon.
Johtaa iankaikkiseen kadotukseen. Mutta mitä Raamattu sanoo?
Joh. 14:6: -
"Jeesus sanoi hänelle: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Ja Joh. 3:16. Se on meille kaikille tuttu, -
mutta se on meille kaikille pelastustie.
"Sillä niin on Jumala maailmaa rakastanut, että hän antoi -
ainokaisen Poikansa, ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Pyydän Isä Sinulta Jeesuksen nimessä meille varjelusta -
ja myös armahdusta. Jeesus, puhdista sydämemme kaikesta synnistä.
Pyhitä meidät, Jumala, Sinulle otollisiksi ja kelvollisiksi.
Haluamme päästä perille taivaaseen.
Isä pyydämme, siunaa ja johdata meitä Jeesus-tiellä.
Haluamme seurata Sinua, Jeesus. Sinä olet Herramme.
Ystävät, Jeesus on lähellä ja teidän kanssanne, -
kun haluatte Hänen kanssaan kulkea. Jeesus siunatkoon teitä.
Katselkaa Herran tekoja.
Tekstitys: Satu Patovaara